మరాఠీ చిత్రం సైరత్ పంజాబీ రీమేక్‌తో సినీ ఇండ్రీస్టీలోకి ఎంట్రీ ఇచ్చిన పంజాబీ ముద్దుగుమ్మ పాయల్ రాజ్‌పుత్ మంచి గ్లామర్ తారగా గుర్తింపు పొందారు. ప్రస్తుతం ఆర్జీవి శిష్యుడు అజయ్ భూపతి రూపొందిస్తున్న RX 100 చిత్రంలో కొత్త హీరో కార్తీకేయకు జంటగా ఆమె నటిస్తున్నారు. RX 100 చిత్రం టీజర్లు, ట్రైలర్లకు మంచి స్పందన వచ్చింది. రిలీజ్‌కు ముందే పాజిటివ్ బజ్‌ను సొంతం చేసుకొన్న ఈ చిత్రం జూలై 12న రిలీజ్‌కు సిద్ధమవుతున్నది. ఈ నేపథ్యంలో పాయల్ తెలుగు ఫిల్మీబీట్‌తో ప్రత్యేకంగా ముచ్చటించారు. పాయల్ రాజ్‌పుత్ వెల్లడించిన విషయాలు ఆమె మాటల్లోనే..
నా పేరు పాయల్ రాజ్‌పుత్. పంజాబీ సినిమాల్లో, టెలివిజన్ సీరియల్స్‌లో ఇప్పటి వరకు నటించాను. మరాఠీలో ఘనవిజయం సాధించిన సైరత్ చిత్రం పంజాబీ రీమేక్‌లో నటించాను. ఆ చిత్రంలో నా నటనకు ఫిలింఫేర్ అవార్డు లభించింది. RX 100 చిత్రంతో దక్షిణాదిలో ముఖ్యంగా తెలుగు చిత్ర పరిశ్రమలో అడుగుపెడుతున్నాను. అందుకు చాలా సంతోషంగా ఉంది.
నేను ఎలాంటి పాత్రలు పోషించాలన్నది ప్రధానం కాదు. స్క్రిప్టులో బలం ఉందనిపిస్తే ఆ చిత్రంలో నటించడానికి నిర్ణయం తీసుకొంటాను. కథ లేకుండా, ఎలాంటి పాత్ర చేసిన దాని వల్ల ఫలితం శూన్యమే. మంచి డైరెక్టర్ ఉంటే ఇక ఆలోచించను.
దర్శకుడు అజయ్ భూపతి కథ చెప్పగానే మరోమారు ఆలోచించకుండా ఒకే చెప్పాను. కథ చాలా విభిన్నమైనది. ఇంతకు ముందు రానటువంటి స్క్రిప్ట్ ఇది. సినిమా రిలీజ్ తర్వాత సినిమా గురించి మీకే తెలుస్తుంది. ఇక నుంచి మంచి రోల్స్‌లో నటించడానికి ప్రయత్నిస్తుంటాను.
లిప్‌లాక్ సీన్లు చేస్తే తప్పేంటి? కథ డిమాండ్ చేస్తే అలాంటి సన్నివేశాల్లో నటించడానికి నాకు ఎలాంటి అభ్యంతరం లేదు. RX 100 కథలో భాగంగానే లిప్‌లాక్ సీన్లు, శృంగార సన్నివేశాల్లో ఉంటాయి. కానీ అనవసరంగా అలాంటి సీన్లు ఈ చిత్రంలో ఉండవు.
కొత్తగా హీరోగా కార్తీకేయ పరిచయం అవుతున్నాడనే విషయాన్ని ఆలోచించలేదు. పట్టించుకోలేదు. కథ నచ్చడం వల్లనే ఈ సినిమా చేశాను. హీరో కార్తీకేయ టాలెంటెడ్. మంచి సహనటుడు. ఈ చిత్రం ద్వారా మంచి ఫ్రెండ్ లభించాడు. మళ్లీ అవకాశం లభిస్తే అతడితో నటించడానికి సిద్ధం.
నేను ఇప్పటివరకు పనిచేసిన దర్శకుల్లో అజయ్ భూపతి బెస్ట్. ఇంటెలిజెంట్ డైరెక్టర్. అతడికి తాను చేసే పనిపై క్లియర్ విజన్ ఉంటుంది. స్వతహాగా నేను డైరెక్టర్ యాక్టర్ కావడంతో ఈ చిత్రాన్ని ఎంజాయ్ చేస్తూ పూర్తి చేశాను.
ఆర్‌ఎక్స్ 100 తర్వాత పంజాబీ, కన్నడ చిత్రాల్లో నటిస్తున్నాను. తెలుగులో కొన్ని ఆఫర్లు వస్తున్నాయి. ఇంకా అంగీకరించలేదు. సెప్టెంబర్ తర్వాత తెలుగు సినిమాలను ఒప్పుకొంటున్నాను. ప్రస్తుతం తెలుగు నేర్చుకొంటున్నాను.
తెలుగులో అవకాశం వస్తే ప్రభాస్‌, మహేష్‌బాబుతో నటించాలని ఉంది. ఇలియానా, అనుష్కశెట్టి అంటే ఇష్టం. పవన్ కల్యాణ్ చిత్రాలను ఎక్కువగా చూశాను. నాకు హీరోయిన్ ఓరియెంటెడ్ చిత్రాల్లో నటించాలని ఉంది.
సినిమాల ఎంపికలో రెమ్యునరేషన్‌ను పట్టించుకోను. కథ, డైరెక్టర్‌కు ఎక్కువ ప్రాధాన్యం ఇస్తాను. మంచి పాత్రల్లో నటించి పేరు తెచ్చుకోవాలన్నదే నా ప్రస్తుత లక్ష్యం.
Read more about: payal rajput payal rajput interview rx 100 movie ajay bhupathi karthikeya ఆర్ఎక్స్ 100 అజయ్ భూపతి కార్తీకేయ పాయల్ రాజ్‌పూత్
maraatii chitram sairat panjabi reemekrotho cinee indriistyloki entry ichina panjabi muddugumma payal rajiput manchi glamar taaragaa gurtimpu pondaaru. prastutam arjivi shishyudu ajay bhuupati roopondistunna RX 100 chitramlo kotta heero kaarteekeyaku jantagaa aame natistunnaaru. RX 100 chitram teaserlu, trailarlaku manchi spandana vachindi. rileezku munde pajitive bajnu sontam chesukonna ee chitram juulai 12na rileezku siddhamavutunnadi. ee nepathyamlo payal telugu filmibeeteetho pratyekamgaa muchatinchaaru. payal rajiput velladinchina vishayaalu aame matallone..
naa paeru payal rajiput. panjabi cinemallo, television seeriyalselo ippati varaku natinchaanu. maraatiiloo ghanavijayam saadhinchina sairat chitram panjabi remekelo natinchaanu. aa chitramlo naa natanaku fillimre avaardu labhinchindi. RX 100 chitramtho dakshinaadilo mukhyamgaa telugu chitra parisramalo adugupedutunnaanu. anduku chala santoshamgaa undi.
nenu elanti paatralu pooshinchaalannadi pradhaanam kaadu. scriptulo balam undanipiste aa chitramlo natinchadaaniki nirnayam teesukontaanu. katha lekunda, elanti paatra chesina daani valla phalitam shoonyame. manchi director unte ika aalochinchanu.
darsakudu ajay bhuupati katha cheppagaane maromaru alochinchakunda oke cheppaanu. katha chala vibhinnamainadi. intaku mundu ranatuvanti script idhi. sinima rillees tarvaata sinima gurinchi meeke telustundi. ika nunchi manchi rolleslo natinchadaaniki prayatnistuntaanu.
liplack seenlu cheste tappenti? katha demand cheste alanti sannivesaallo natinchadaaniki naaku elanti abhyantaram ledu. RX 100 kathalo bhagamgane liplack seenlu, shrungaara sannivesaallo untaayi. cony anavasaramgaa alanti seenlu ee chitramlo undavu.
kottagaa heeroga kaarteekeya parichayam avutunnadane vishayaanni aalochinchaledu. pattinchukoledu. katha nachadam vallane ee sinima cheshaanu. heero kaarteekeya tallented. manchi sahanatudu. ee chitram dwara manchi frend labhinchaadu. malli avakaasam labhiste atadito natinchadaaniki siddham.
nenu ippativaraku panichesina darsakullo ajay bhuupati best. intelisent director. atadiki taanu chese panipai clier vijan untundi. swatahaagaa nenu director actor kaavadamtho ee chitraanni enjay chestu puurti cheshaanu.
aresc 100 tarvaata panjabi, kannada chitraallo natistunnaanu. telugulo konni aafarlu vastunnaayi. inka angeekarinchaledu. september tarvaata telugu cinimaalanu oppukontunnanu. prastutam telugu neerchukontunnaanu.
telugulo avakaasam vaste prabhasse, maheshibaabutho natinchaalani undi. iliana, anushkashetti ante ishtam. povan kalyan chitraalanu ekkuvagaa chushanu. naaku heroin oriyented chitraallo natinchaalani undi.
cinimala empikalo remunarationni pattinchukonu. katha, directorke ekkuva praadhaanyam istaanu. manchi paatrallo natinchi paeru techukovalannade naa prastuta lakshyam.
Read more about: payal rajput payal rajput interview rx 100 movie ajay bhupathi karthikeya arcs 100 ajay bhuupati kaarteekeya payal rajipoot